# data[].attributes.body
Pensant en clau de currículum i deixant volar la imaginació...QUÈ ens agradaria que aprenguessin els nostres alumnes? PER QUÈ ho haurien d'aprendre?

Com a fet comú de les nostres especialitats observem que allò que creiem important que l'alumnat hauria d'aprendre és a donar sentit a la matèria. En el cas de les ciències socials, per exemple, ens ofereixen la possibilitat de créixer en esperit crític i entendre el món actual. Més enllà de conèixer fets i dates, és clau entendre els conceptes de fet, causa i conseqüència per comprendre la societat actual en la seva complexitat.

# data[].attributes.body
Com estableixo relacions entre el PEC i la meva pràctica docent a l’aula?

El Pla d'Ensenyament de Centre (PEC) és un instrument de gestió que recull les línies pedagògiques i organitzatives d'un centre educatiu.

Per establir relacions entre el PEC i la nostra pràctica docent el prioritari és conèixer amb profunditat el document. Si ho fem, garantirem certa coherència en l'educació al conèixer els objectius, valors, línies pedagògiques, recursos oferts, etc.

És en aquest punt que alineem els objectius de les nostres classes amb els genèrics establerts al PEC.

També és important participar en les activitats i projectes del centre, col·laborant amb la resta de professorat.

Per altra banda, si un té prou estabilitat dins d'un mateix centre, convindria que s'involucrés en el desenvolupament i revisió del PEC per aportar la perspectiva de cadascú.

# data[].attributes.body
Què és el que JO puc aportar al centre per fer-lo créixer?

Com a persones i docents, cadascun de nosaltres pot aportar diverses coses a cada centre ja que les aportacions d'un professor o professora van més enllà del simple fet d'impartir lliçons; inclouen la creació d'un entorn enriquidor, la promoció de valors educatius i el foment de l'aprenentatge holístic dels estudiants. Si ens fixem en el professorat de secundària, que és el que ens implica, com a professionals aportem el nostre saber expert en la matèria que ensenyem, el qual hem d'acompanyar d'habilitats pedagògiques per fer accessible aquest coneixement als estudiants.

Això no obstant, a través de l'experiència docent, la col·laboració amb altres professionals i l'adaptabilitat als canvis anirem millorant i desenvolupant tant programes acadèmics com mètodes. Aquest conjunt fa que els professors poguem aportar noves idees i mètodes pedagògics, fomentant la innovació dins del centre docent i adaptant-se als canvis en l'educació i les seves polítiques.

També podem contribuir a crear entorns educatius agradables i inclusius, reconeixent la diversitat dels estudiants i adaptant les seves pràctiques pedagògiques per assegurar que tots els alumnes tinguin oportunitats d'èxit. És important reflexionar sobre el fet que el professorat també juga un paper important en l'orientació acadèmica i el suport emocional dels estudiants.

En conjunt, els professors i professores podem contribuir a la millora contínua del centre docent, col·laborant amb altres membres del personal per avaluar i millorar els programes educatius i les pràctiques pedagògiques.

# data[].attributes.body
Quin tret d’identitat del sistema educatiu català trobes més rellevant?

Tot i que sembli una obvietat, considerem que el tret del sistema educatiu català més rellevant és, fins el moment, el model d'immersió lingüística present al sistema públic que implica l'ús exclusiu del català com a llengua d'instrucció. Això hauria de permetre que tot l'alumnat adquireixi de manera efectiva la llengua catalana alhora que els i les apropa a la cultura del país. Seguidament, destacaríem el model d'educació inclusiva.